– Акрамя трэнерска-педагагічнага саставу галоўныя ў школе і юныя спартсмены, якія з задавальненнем займаюцца спортам, дасягаюць высокіх вынікаў, самасцвярджаюцца ў сваім жыцці і праслаўляюць наш раён на спартыўнай арэне, – адзначыў у прывітальным слове старшыня райвыканкама Алег Пінчук. – Прыемна, што ў спартыўным накірунку ў нас працуюць неабыякавыя людзі. Вельмі добра, што ёсць такая ініцыятыва, і яе трэба працягваць. Цяпер на чарзе рамонт фасада будынка і спартыўнай пляцоўкі ля школы.